OpenLLM-France/wikimedia huggingface dataset:
# Nur Devlet

Nur Devlet a oa mab da Hacı Iañ Giray ha khan Krimea er XVvet kantved.
Goude marv Hacı Giray e 1466 e savas reuz etre e vibien a-benn tapout krog er galloud. Nur Devlet a voe khan Krimea etre 1466 ha 1467 evit ar wech kentañ met skarzhet e voe gant e vreur Mengli Iañ Giray a oa skoazellet gant Genoviz. Adkemer a reas ar galloud er memes bloavezh gant sikour e vreudeur Hayder ha Bay Keldi.
Mengli Iañ Giray a gavas repu adarre e Kefe, kêr e dalc'h Genoviz. Dre ma soñje d'ar re-se e oa Mengli a-du ganto hag a-enep an Otomaned e skoazelljont anezhañ da adtapout ar galloud er c'hanat e 1468 pe 1469. Met Mengli a savas emglev gant ar sultan Mehmet II kerkent ha deuet en-dro war an tron.
Nur Devlet a dapas ar galloud un trede gwech a-raok bezañ rediet da skarzhañ kuit diouzh Krimea e 1478 ha kavout repu e Moskov. Etre 1486 ha 1490 e voe lakaet war tron khanat Qasim gant Ivan III.
Mervel a reas e 1503 e-kichen Moskov. E gorf a voe kaset da Grimea ha sebeliet e Bahçesaray.
| En e raok: Hacı Iañ Giray | Khan Krimea 1466 – 1467 | War e lerc'h: Mengli Iañ Giray |
| En e raok: Mengli Iañ Giray | Khan Krimea 1467 – 1469 | War e lerc'h: Mengli Iañ Giray |
| En e raok: Mengli Iañ Giray | Khan Krimea 1475 – 1476 | War e lerc'h: - |
# Nunes

Nunes zo un anv-tiegezh portugalek.

## Gerdarzh

Diwar an anv-badez portugalek Nuno.

## Tud

* Pedro Nunes (1502-1578) matematikour portugalat,
* Emmanuel Nunes (1941-2012) sonaozour portugalat,
* Clara Nunes (1943-1983) kanerez vrazilian,
* Nolwenn Nunes, neuierez vrestat.

## Pennad kar

* Núñez
# Nuoro

Nuoro zo ur gumun e Sardigna ha pennlec'h proviñs Nuoro.
# Nupedia

Nupedia a oa un holloueziadur saoznek en-linenn. Ar pennadoù a veze savet gant tud a-youl-vat arbennikaet war ar sujedoù displeget ; adwelet e veze an danvez gant arbennigourien a-raok bezañ postaet en-linenn da vat. Dieub e oa an aotreoù implij.
Savet e oa bet Nupedia gant Jimmy Wales hag arc'hantet e oa gant Bomis. Pennrener ar skrivañ e oa Larry Sanger.
Bez' ez eus bet eus Nupedia etre miz Here 1999 ha miz Gwengolo 2003. Brudet eo dreist-holl hiziv-an-deiz evel diagentad Wikipedia. An diforc'h bras etre Wikipedia ha Nupedia eo ar seizh pazenn adwelet ar pennadoù a-raok ma vefent lakaet en-linenn, padal e vez adwelet Wikipedia forzh pegoulz ha gant forzh piv goude an embann.

## Liammoù diavaez

* https://web.archive.org/web/20191018233431/http://nupedia.wikia.com/
# Nuno

Nuno zo un anv-badez portugalek, roet d'ar baotred.

## Gerdarzh

Diwar an anv latin Nunnus (tad-kozh) pe diwar Nonnus.
Diwarnañ e teu an anv-tiegezh Nunes.

## Tud
### XVvet kantved

* Nuno da Cunha (1487–1539), gouarnour India,
* Nuno Gonçalves, livour portugalat
* Nuno Tristão, ergerzhour portugalat

### XXvet kantved

* Nuno Canavarro, ganet e 1962, sonaozour portugalat.
* Nuno Bettencourt, ganet e 1966, soner portugalat-stadunanat
* Nuno Resende, ganet e 1973, kaner portugalat

## Pennad kar

* Núñez e spagnoleg.
# Nuon Chea

Nuon Chea (7 Gouere 1926 – 4 Eost 2019), ganet Lao Kim Lorn, anvet ivez Long Bunruot pe Rungloet Laodi, a oa ur politikour eus Kambodja, hag unan eus pennoù bras ar Ghmered Ruz. E-pad ur pennnadig e oa bet Kentañ Ministr Kambodja.
"Breur niv.2" e voe pa oa Pol Pot e penn Kambodja dre ma oa e letanant kentañ.
Daoust ma n'eo ket ken anavezet e broioù ar C'hornôg ha politikerien all eus Kambodja hag a zo bet barnet evit o zorfedoù a-enep mab-den, e oa unan eus pennadoù bras renad ar Ghmered Ruz hag an eil en urzhaz goude Pol Pot hag a-raok Ieng Sary (Breur niv.3).
E 2014 e oa bet barnet Nuon Chea d'an toull-bac'h e vuhez-pad, asambles gant tud evel Khieu Samphan, hag en un eil prosez e 2018 e voe kondaonet ivez. Marvet e oa en toull-bac'h e 2019.

## Pennadoù kar

* Ieng Sary
a vo kavet e Wikimedia Commons.
# Nuncq-Hautecôte

Kumunioù Frañs :
| Anv | Nuncq-Hautecôte |
| Skoed | |
| Lec'hiadur Nuncq-Hautecôte e Kanton Saint-Pol-sur-Ternoise hag en Arondisamant Arras | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Arras |
| Etrekumuniezh | Communauté de communes de la Région de Frévent |
| Kanton | Saint-Pol-sur-Ternoise |
| Kod INSEE | 62631 |
| Kod post | 62270 |
| Maer | Gérard Demolin |
| Amzer-gefridi | 2008-2014 |
| Gorread | 6,64 km² |
| Led | 50° 18' 22" Norzh |
| Hed | 02° 17' 23" Reter |
| Uhelder kreiz | 138 m |
| Uhelder bihanañ | 100 m |
| Uhelder brasañ | 149 m |
| Poblañs hep kontoù doubl | 386 (2007) |
| Stankter | 58 a./km² |
| Lec'hienn ar gumun | |
Nuncq-Hautecôte a zo ur gumun eus departamant Pas-de-Calais (Bro-C'hall).

## Dave ha notennoù

* ↑ Cassini hag EBSSA
# Nurachi

Nurachi zo ur gumun eus Proviñs Oristano en enez Sardigna.
# Nuragus

Nuragus zo ur gumun italian, e proviñs Sud Sardegna ha rannvro emren Sardigna.
# Molare

Molare (Morele e piemonteg) zo ur gumun e proviñs Alessandria, e Piemonte, e hanternoz Italia.
# Moldavia (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Moldavia a c'hall bezañ meur a dra:

## Broioù pe rannvroioù eus gevred Europa

* Ur stad anvet Moldova bremañ dre vras;
* Moldavia, ur vro hag ur stad istorel (priñselezh) etre 1359 ha 1859;
* Republik Demokratel Moldavia, ur republik verrbad a voe darn eus Rusia, e 1917;
* Moldavia, unan eus ar peder rannvro a ya d'ober Romania a-vremañ, ul lodenn eus ar briñselezh istorel;
* Republik Sokialour Soviedel Emren Moldavia, ur republik soviedel emren enframmet er RSS Ukraina (1924–1940);
* Republik Sokialour Soviedel Moldavia, ur republik eus URSS, 1940–1990.
# Molenez

Molenez zo anv div enezenn e Breizh.

## Gerdarzh

Eus moal, hag enez.

## Inizi

* Molenez, en Enezeg Molenez, e Leon;
* Molenez, en Treger, er-maez da Drebeurden.
# Molazzana

Molazzana a zo ur gumun eus Italia e proviñs Lucca, e Toskana.
# Moldavia

    Evit implijoù all, gwelet Moldavia (disheñvelout).
Moldavia (Moldova e roumaneg) zo ur vro istorel e Reter Europa, rannet hiziv an deiz etre Roumania, Moldova hag Ukraina. Ur briñselezh dizalc'h a-walc'h eo bet etre ar XIV$^{vet}$ kantved ha 1859, pa voe unanet gant Valakia da vont d'ober stad vodern Roumania.
# Moldoveanu

Ar menez Moldoveanu (Vârful Moldoveanu e roumaneg) eo ar menez uhelañ e Roumania, gant 2 544 metr uhelder. Emañ er menezioù Făgăraș, hag a zo o-unan ul lodenn eus ar C'harpatoù, e-kreiz Roumania.
a vo kavet e Wikimedia Commons.
# Molekulenn

Ur volekulenn zo un hollad atomoù a anavezer e elfennoù gant ur formulenn gimiek.
Dont a ra ar ger molekulenn eus al latin molecula , ha graet e vez gantañ da envel un dolzennadig a zanvez, pe ur c'hreunenn a zanvez.
Da skouer :
* Ur volekulenn metan CH$_4$ zo anezhi un atom karbon (C) ha pevar atom hidrogen (H) ;
* Ur volekulenn dioksigen O$_2$ zo anezhi daou atom oksigen (O).
# Katunayake

Katunayake a zo unan eus kêrioù bras Sri Lanka, e Proviñs ar C'hornôg, e distrig Gampa.

## Poblañs

War-dro 61 228 a dud a zo o chom eno e 2012.
# Katuriged

Ar Gaturiged (Caturiges e latin), diwar ar gerioù keltiek, kad ha ri (a gaver ivez e brezhoneg), da lavarout eo rouaned an emgann, a oa ur bobl geltiek en Alpoù Galia, e saonenn ar stêr Durance.
En Eburodunum e oa o c'hêr-benn, e-lec'h m'emañ hiriv kêr Embrun. Hervez Venceslas Kruta e oant klianted hag amezeien d'ar Voconces.
Mesket e oant gant Ligured, degouezhet er vro en o raok. Laosket o deus lec'hanvioù keltiek war o lerc'h (Durance da skouer) hag un toullad binvioù a c'haller gwelout e mirdioù an tolead.
Meneget eo o anv gant Julius Caesar en De Bello Gallico, e levr diwar-benn brezel Galia, ha gant Strabon.

## Pennadoù kar

* pobloù Galia
# Katyński Marsz

Katyński Marsz pe Baleadeg Katyn a zo anv ul lid broadelour polonat hag ur gerzhadeg e koun lazhadeg Katyn e 1940.
Baleadeg Katyn a vez aozet e kêr Varsovia abaoe Meurzh 2008. Baleet e vez gant Poloniz treuzwisket en ofiserien al lu polonat ha lod all e soudarded an Arme Ruz, un adsevel istorel ez eo. Tud ar strollad istorel "Radosław" a vez treuzwisket.
Lennet e vez ivez lizhiri pe karnedoù an aberzhidi ha diskouezet e vez poltriji al lazhadeg hag ar gouzañverien.

## Ur sell war Katyński Marsz

* Baleadenn Katyński e 2014
* Katyński Marsz 2016
* Katyński Marsz 2017

## Liammoù diavaez

* Poltriji eus baleadenn 2014
# Katzbalger

Ar c'hatzbalger (br: Emgann-kizhier) zo ur c'hleze berr implijet gant al Landsknechted. An anv a zeu eus an doare ma veze implijet an arm: pa groge un emgann krog-ha-krog etre al landsknecht hag un enebour e kreske ar feulster etrezo o-daou, an armoù skañv ha bihan a veze tennet eus ar c'houhin hag an taolioù a yae da vezañ feuls ha didruez. An emgannoù-se a lakae soñjal en emgannoù kizhier, e alamaneg: Balgerei von Katzen.
# Katrina

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Katrina zo un anv-badez saoznek, deuet diwar Kathrina.

## Yezhoù all

* Caren pe Karen e daneg
* Carina, e daneg hag italianeg,
* Catalina, e spagnoleg,
* Catarina, en italianeg,
* Catherine, e galleg
* Karina
* Katelin, Katell, e brezhoneg
* Katharina, en alamaneg
* Katharine
* Kathleen

## Tud

* Katrina Amy Alexandria Alexis Infield Price , anavezetoc'h evel Katie Price, ganet e 1978, kanerez saoz,
* Katrina Kaif‎, aktourez indian ha saoz

## A bep seurt

* Katrina (korventenn)
# Katrín Jakobsdóttir

Katrín Jakobsdóttir (ganet d'ar 1añ a viz C'hwevrer 1976 e Reykjavík) zo ur bolitikerez eus Island, ezel eus Strollad glas an tu-kleiz ha dilennet da gannadez en Alþingi abaoe 2007. Ministrez eo bet meur a wech, etre 2009 ha 2013. E 2013 he doa kemeret penn he strollad, hag e miz Du 2017 e oa bet anvet da gentañ ministrez Island, en ur gouarnamant savet gant ar strolladoù Vinstrihreyfingin - grænt framboð, Framsóknarflokkurinn ha Sjálfstæðisflokkurinn.
Katrín Jakobsdóttir he deus studiet an islandeg hag ar galleg e skol-veur Island. Graet he deus un dezenn diwar-benn ar skrivagner islandek Arnaldur Indriðason. A-raok en em ouestlañ d'ar politikerezh he deus labouret evit Ríkisútvarpið (RÚV), Servij broadel ar skinwel hag ar skingomz.

## Liammoù diavaez

* (en) Katrín Jakobsdóttir e Skrifstofa Alþingis. Kavet : 11 Here 2019.
# Kattegat

Kattegat (e daneg), pe Kattegatt (e svedeg), zo un doare pleg-mor etre Danmark ha Sveden, a liamm ar braz eus ar Mor Baltel ouzh ar Skagerrak. An Øresund ha strizhoù-mor bihanoc’h a ro digor war ar Mor Baltel end-eeun, er su.
Samsø, Læsø ha Anholt eo inizi pennañ ar pleg-mor-se.
En em astenn a ra war-hed 30 000 km².
Daoust ma n'eo ket don ar mor ennañ (23 metr well-wazh) e vez e-leizh a vigi o tremen drezañ, da vont eus Mor an Hanternoz d'ar Mor Baltel. Un hent all zo ivez da dremen eus an eil mor d'egile : dre ganol Kiel a dreuz hanternoz Alamagn.
# Katsuhiro Ōtomo

Katsuhiro Ōtomo (大友克洋, ganet d'ar 14 a viz Ebrel 1954 e Miyagi) a zo ur mangaka, filmaozer ha senaroour japanat. Brudet eo evit bezañ krouet Akira (ar manga hag ar film).

## E vuhez

Katsuhiro Otomo a voe ganet e Miyagi hag e kasas e yaouankiz e Tome-gun. E 1973 ec'h echuas e studioù er skol-veur hag ez eas da Dokyo. D'ar 4 a viz Here 1973 e lakaas embann e vanga kentañ anvet A Gun Report (diwar Mateo Falcone gant Prosper Mérimée).
Goude bezañ savet meur a istor berr bet embannet er magazin Action e krouas e oberenn skiant-faltazi kentañ, anvet Fireball, e 1979. Daoust ma chomas diechu ez eo gwelet evel un oberenn a-bouez pegwir e kaver enni an dodennoù a vefe implijet en-dro gantañ en oberennoù brudetoc'h evel Domu. E miz Genver 1979 e voe embannet Domu ha daou vloaz e padas an embann e magazinoù. E 1983 e voe embannet e stumm ul levr, tapet gantañ prizNihon SF Taisho.
E 1982 e krogas Otomo da labourat war ar fiñvtresadennoù : krouiñ a reas tudennoù ar film bevaat Harmagedon. E 1983 e stagas Otomo gant ar pezh a zeufe da vezañ ar manag brudetañ bet savet gantañ : Akira. Eizh vloaz e padas sevel an 2000 pajennad a ya d'ober Akira. E 1987 e labouras en-dro war ar fiñvtresadennoù hag evit ar wech kentañ e voe lakaet da rener ha da senaroour evit ul lodenn eus Neo Tokyo. Da-heul e labouras war div lodenn eus an dastumad anvet Robot Carnival. E-keit ha ma oa embannet Akira e stagas Otomo gant ar fiñvtresadenn diazezet warnañ. E 1988 e teuas ar film er-maez.

## E oberenn
### Manga/Comics

| Bloavezh | Titl | E berzh |
| 1973 | A Gun Report | tresañ, senario |
| 1979 | Short Peace | tresañ, senario |
| 1979 | Highway Star | tresañ, senario |
| 1979 | Fireball | tresañ, senario |
| 1980 | Domu: A Child's Dream | tresañ, senario |
| 1980 | Kibun wa mō Sensō | tresañ, senario |
| 1981 | Sayonara Nippon | tresañ, senario |
| 1982 | Akira | tresañ, senario |
| 1984 | Visitors | tresañ, senario |
| 1990 | Kanojo no Omoide... | tresañ, senario |
| 1990 | The Legend of Mother Sarah | senario |
| 1991 | ZeD | senario |
| 1996 | SOS! Tokyo Metro Explorers | tresañ, senario |
| 1996 | Batman: Black & White #4 (The Third Mask) | tresañ, senario |
| 2001 | Hipira: The Little Vampire | senario |
| 2006 | Park | tresañ, senario |

### Artbook

* Kaba (1987)
* Akira Portfolio (2002)
* Akira Club (2007)

## E filmoù
### Filmaozer

| Bloavezh | Titl |
| 1987 | Neo Tokyo | Construction Cancellation Order |
| 1987 | Robot Carnival |
| 1988 | Akira |
| 1991 | World Apartment Horror |
| 1995 | Memories |
| 2004 | Steamboy | |
| 2004 | Mushishi | |

### Senaroour

| Bloavezh | Titl |
| 1987 | Neo Tokyo |
| 1987 | Robot Carnival |
| 1988 | Akira |
| 1991 | Roujin Z |
| 1995 | Memories |
| 2001 | Metropolis |
| 2004 | Steamboy |
| 2004 | Mushishi |

## Notennoù ha daveennoù

* ↑ https://web.archive.org/web/20121213021520/http://www.sfwj.or.jp/list.e.html Nihon SF Taisho Award Winners List, Science Fiction Writers of Japan
* "Freedom". (miz Mae 2007) Newtype USA. p. 23.

## Liammoù diavaez

* Katsuhiro Ōtomo e lec'hienn IMDB
* Buhez Katsuhiro Ōtomo
* Katsuhiro OTOMO - Anime News Network
# Katy Perry

Katheryn Elizabet Hudson, anavezet dre an anv Katy Perry, ganet d'ar 25 a viz Here 1984 e Santa Barbara, Kalifornia, zo ur ganerez-sonaozerez stadunanat. E miz Here 2010, he doa gwerzhet 35,7 milion a bladennoù.

## Bugaleaj

Merc'h eo da zaou bastor. Ur c'hoar he deus, Angela, hag ur breur, David. Bet eo er skol Dos Pueblos High School e Goleta e Kalifornia. Da 17 vloaz, e 2001, he doa graet Katy Perry ur bladenn muzik kristen dindan an anv Katy Hudson.
Dont a reas da vezañ Katy Perry da 20 vloaz.

## Red-micher

*2001: Pladenn sonerezh kristen.
*2004: Labour gant The Matrix.
*2004: (Here) Lesanvet eo "The next big one" gant ar magazin Blender.
*2008: Ar bladenn "I kissed a girl" a zeu er-maez. "Hot N Cold" a zeu er-maez.
*2008: Gounit a ra Award ar ganerez wellañ.
*2009:
* 12 a viz Genver : Ar bladenn "Thinking of you" a zeu er-maez.
* 17 a viz Genver : perzh e kemer e NRJ Music Awards.
* Ar bladenn "Waking Up in Vegas" a zeu er-maez.
* Hi zo anvet e-touez MTV VMA's.
* Ar bladenn gant 3OH!3, "Starstrukk" a zeu er-maez.
* Pladenn gentañ enrollet war ar prim gant Katy Perry a zeu er-maez : "MTV Unplugged".
*2010:
* Ar bladenn gant Snoop Dog, "California Gurls" a zeu er-maez.
* Ar bladenn "Teenage Dream" a zeu er-maez.

## He fladennoù

*Albomoù e studio:
* 2001 Musik kristen
* 2008 One of the Boys
* 2010 Teenage Dream
*Albomoù enrollet war ar prim :
* 2009 MTV Unplugged
*Singles:
* 2007:
** Ur so Gay
* 2008:
** I Kissed a Girl
** Hot N Cold
* 2009: Thinking of You
** Waking Up in Vegas
** Strastrukk
* 2010: If We Ever Meat Again
** California Gurls
** Teenage Dream
** Firework
** Peacock
*Troiadoù:
* 2008:Warped Tour 2008
* 2009:Hello Katy Tour
* 2010:California Dreams Tour
*Skinwel:
* 2008: Tan ar garantez (Tamm 8914), Wildfire (Tamm 8, Marevezh 4)
* 2010: The Simpsons (Tamm 9, Marevezh 22)
*Sinema:
* 2011-2012: Ar Schtroumpfed (mouezh ar Schtroumpfez)
a vo kavet e Wikimedia Commons.
# Miguel

Miguel (distaget miˈɡeːl) zo un anv-badez portugalek ha spagnolek, a orin hebreek.

## Yezhoù all

* Michael, e saozneg.
* Michel, e galleg.
* Mikael, e brezhoneg.

## Tud
### Rouaned ha priñsed

* Miguel da Paz (1498-1500), infant Portugal
* Miguel Iañ, roue Portugal
* Miguel II, anv roet a-wechoù da Miguel Januário de Bragança (1853 -1927), mab da Miguel Iañ, ne renas ket.

### Tud all

* Miguel de Cervantes
* Miguel Ángel Asturias, skrivagner gwatemalat, priz Nobel al lennegezh
* Miguel Lillo, kelenner ha naturour arc'hantinat
* Miguel Matamoros, soner kuban
* Miguel Indurain, marc'hhouarner euskarat

## Lec'hioù

* San Miguel
* São Miguel
# Miguel Iañ Portugal

Miguel Iañ, ganet e Lisboa e 1802 ha marvet en Karlsruhe en Alamagn e 1866, pe Miguel Primeiro de Portugal y Borbón, pe (en e hed) Miguel Maria do Patrocínio João Carlos Francisco de Assis Xavier de Paula Pedro de Alcântara António Rafael Gabriel Joaquim José Gonzaga Evaristo de Bragança e Bourbon, lesanvet «el Tradicionalista» , a oa roue Portugal.

## E vuhez

Eil mab ar roue João VI ha Carlota Spagn e oa. Dre e zeskadurezh e oa katolik ha mirour touet. Gant se e oa gwelet fall gant bourc'hizien ar vro, digor d'ar frankizouriezh. Plijout a rae d'ar bobl avat. Goude ar brezelioù ouzh Spagn ha Gall e oa an dienez o ren er vro, ma c'hortozed ur roue kreñv da saveteiñ ar rouantelezh.
En 1826 e teuas e vreur henañ Pedro da vezañ roue Portugal evel Pedro IV, pa oa Impalaer Brazil DIJA abaoe 1822. O c'hoar Isabel Maria de Bragança, rejantez Portugal a roas ar rouantelezh d'he merc'h Maria da Gloria, en 1826. Honnezh ne oa nemet 7 vloaz, pa voe anvet da rouanez evel Maria II, ha prometet e oa he dorn d'hec'h eontr Miguel, evit mirout ouzh tabut en tiegezh, hag anvet da roue kenseurt.
Roue e voe Miguel entre 1828 ha 1834 e-pad Brezel diabarzh Portugal.
Miguel ne oa ket da vezañ roue Portugal, met e vreur henañ, ar priñs Pedro de Braganza, a zilezas ar gurunenn da vont da embann dizalc'hted Brazil, a voe disrannet diouzh Portugal en 1822.

## Harlu

Repu a gavas en Aostria. Eno en devoa an titl a z-dug Bragança, hag e 1851 ec'h euredas da Adelheid von Löwenstein-Wertheim-Rosenberg. Ur mab ha c'hwec'h merc'h o devoe. Savet e voent en un doare katolik ha deol, ha dimeziñ a reas e verc'hed da dud ken deol all.

## E vugale

Miguel Iañ en devoe ivez ur verc'h ha n'ouzer ket piv e oa he mamm:
| Anv | Deiz ma oa ganet | Deiz ma oa marvet | Pried(où) |
| Infantez Maria Assunção de Bragança | 1831 | 1910 | N/D |
| Infantez Maria de Jesus de Bragança | 1834 | N/D | Dimezet e 1873, da Tomás José Fletcher de Melo Homem |
| Maria das Neves de Bragança | 1852 | 1941 | Dimezet e 1871, d'an infant Alfonso Spagn, mab d'an danvez-roue Juan Bourbon. |
| Miguel Januário de Bragança | 1853 | 1927 | Dimezet div wech : e 1877 d'ar briñsez Isabel von Thurn und Taxis, hag e 1893 d'ar briñsez Maria Teresa von Löwenstein-Wertheim-Rosenberg. |
| Maria Teresa de Bragança | 1855 | 1944 | Dimezet e 1873, d'an arc'hdug Karl Ludwig von Österreich. |
| Maria José de Bragança | 1857 | 1943 | Dimezet e 1874, da Karl Teodor dug Bavaria. |
| Aldegundes de Bragança | 1858 | 1956 | Dimezet e 1876, da Henrique de Bourbon-Parma, kont Bardi. |
| Maria Ana de Bragança | 1861 | 1942 | Dimezet e 1893, d'an dug-meur Gwilherm IV Luksembourg. |
| Maria Antónia de Bragança | 1862 | 1959 | Dimezet e 1884, d'an dug Roberto Iañ , dug Parma. |
# Mignoned Feiz ha Breizh

Mignoned Feiz ha Breizh zo ur gevredigezhig hag a ra war-dro koun Yann-Vari Perrot hag e gelaouenn Feiz ha Breiz.
Ganet eo bet e penn kentañ ar bloavezhioù 2000, war-lerc'h un disrann eus Unvaniezh Koad Kev gant tud ha na felle ket dezho meskañ politikerezh eus an tu-dehou pellañ gant an eñvor da rentañ da Yann-Vari Perrot.
Bep bloaz ez eo aozet un oferenn d'an 12 a viz Kerzu gant Mignoned Feiz ha Breizh, deiz ma voe lazhet Yann-Vari Perrot, e chapel Koad-Kev, e Skrigneg, lidet gant an tad Yann Talbot.
# Migorn

Ar migorn zo ur gwiad organek, stirennek an dalc'h anezhañ, a vez en-dro kenvelloù an eskern, pe a ya d'ober framm organoù zo.
Ar fri zo migorn holl.
Pesked migornek zo, ha pesked askornek.
# Miguel Capuccini

Miguel Capuccini, bet ganet d'ar 5 a viz Genver 1904 e Montevideo (Uruguay) hag aet da Anaon d'an 9 a viz Mezheven 1980 er memes kêr, a oa ur melldroader etrebroadel uruguayat (diwaller-pal e bost dezhañ war an dachenn).
Chomet e oa da c'hoari, a-hed e vicher, en Uruguay :
C'hwec'h gwech en devoa douget krez La Celeste e 1927 ha paket c'hwec'h pal.

## Krogadoù a vignoniezh

* 10 a viz Kerzu 1927 e Santiago de Chile : Chile 2-3 Uruguay.

## Copa Lipton

* 29 a viz Eost 1927 e Buenos Aires : Arc'hantina 0-1 Uruguay.

## Copa Newton

* 14 a viz Gouere 1927 e Montevideo : Uruguay 0-1 Arc'hantina.

## Copa América

Ezel e oa eus skipailh Uruguay pa voe tapet an eil plas gantañ e 1927 :
* 1añ a viz Du : Perou 0-4 Uruguay,
* 6 a viz Du : Uruguay 9-0 Bolivia,
* 20 a viz Du : Arc'hantina 3-2 Uruguay.
C'hoariet e voe an holl grogadoù en Estadio Nacional del Perú (Lima).

## Kib vell-droad ar bed

Kemeret en devoa perzh Miguel Capuccini en un dalc'h hepken :
* Kib vell-droad ar bed 1930 bet aozet en Uruguay ma oa aet ar maout gant skipailh broadel Uruguay. N'en devoa c'hoariet krogad ebet dre ma oa bet fiziet en ur c'hoarier all, Enrique Ballestrero, diwall kaouedoù Uruguay.

## Notennoù ha daveennoù

* ↑ Adalek 1932 e teuas ar genstrivadeg da vezañ a vicher.
* ↑ Unan eus al lesanvioù a zo bet roet da skipailh mell-droad Uruguay.
# Miguel Díaz-Canel

Miguel Díaz-Canel ganet d'an 20 a viz Ebrel 1960, zo ur politikour kuban. 19vet prezidant Kuba eo abaoe Here 2019. A-raok e oa bet besprezidant kuzul-stad ha kuzul ministred ar vro etre 2013 betek 2018. Ezel eo bet eus Politburo Strollad Komunour Kuba abaoe 2003. Bez eo bet Ministr an deskadurezh-stad etre 2009 ha 2012; lakaet e oa bet da vesprezidant kuzul ar vinistred (bes-kentañ ministr) e 2012. Bloaz war-lerc'h, d'ar 24 a viz C'hwevrer 2013, e oa dilennet evel besprezidant penn kuzul-stad Kuba.
Dilennet e oa bet evit erlerc'hiañ Raúl Castro evel prezidant ar c'huzul-stad ha kuzul ar vinistred d'an 18 a viz Ebrel 2018. Kadoriet eo bet an devezh war-lerc'h. E-doug 40 vloaz ez eo ar c'hentañ prezidant evit Kuba ha na vefe ket un ezel eus ar familh Castro.

## Buhez

Ganet eo Díaz-Canel d'an 20 a viz Ebrel 1960 e Placetas, e proviñs Villa Clara. Mab eo da Aída Bermúdez, mestrez-skol, ha Miguel Díaz-Canel, labourer er greanterezh e Santa Clara.
# Miguel Hernández (albom)

Miguel Hernández zo un albomad kanaouennoù spagnolek gant Joan Manuel Serrat en 1972, embannet gant ar gompagnunezh Zafiro/Novola.
En albom-se e kan barzhonegoù ar barzh Miguel Hernández war donioù kempennet gant Francesc Burrull.
Savet eo an tonioù gant Serrat, war-bouez "Nanas de la cebolla", a zo savet gant Alberto Cortez.

## Kanaouennoù

* "Menos tu vientre"
* "Elegía"
* "Para la libertad"
* "La boca"
* "Umbrío por la pena"
* "Nanas de la cebolla"
* "Romancillo de mayo"
* "El niño yuntero"
* "Canción última"
* "Llegó con tres herida"

## Liamm diavaez

* Discografía de la web oficial del artista